Tvangsmulkt

Tvangsmulkt er en daglig mulkt for alle virksomheter som ikke leverer pliktige opplysninger til Skatteetaten innen en gitt frist. Mulkten beregnes ut fra et rettsgebyr og blir krevd inn av Skatteetaten. Virksomhetene kan få tvangsmulkt ved manglende innlevering av blant annet mva-meldingen, særavgiftsmeldingen, a-meldingen, aksjonærregisteroppgaven, tredjepartsopplysninger og skattemeldingen for personlig næringsdrivende og aksjeselskap. Tvangsmulkt kan også bli ilagt hvis virksomheten ikke gir opplysninger Skatteetaten har etterspurt ved en kontroll, ikke retter seg etter pålegg om bokføring og ved manglende etterlevelse av obligatorisk tjenestepensjon. Tvangsmulkten tilfaller statskassen. Håndheving av tvangsmulkt er regulert i Lov om skatteforvaltning (skatteforvaltningsloven) §14-1 og §14-2.

Eksterne lenker 
 
 

Straffereaksjoner